Amed de leşkeran eştbi keyeyan ser û M.K., S.A., M.B., Î.E. A.M., O.M., M.B., V.E., M.M., C.K., R.A. û B.B. destbend kerdibi. Leşkeran tewr tay 12 kes berdî Fermandarîya Leşkerî ya Amedî. Kesê ke fermandarîye de îfade da sewqê edlîye ameyî kerdene. Dozgerî îfadeyê 12 kesan girewtî û ê sewqê mehkeme kerdî.
12 kesan ra M.K., S.A., M.B û Î.E. bi şertê kontrolê edlîyî ameyî veradayene û  A.M., O.M., M.B., V.E., M.M., C.K., R.A. û B.B zî bi îdîaya ''endamîya rêxistine'' ameyî tepiştene.
Bajarekê Sêgirkî yê qezaya Qilebanî yê Şirnexî de leşkeranê tirkan eşt keyeyêk ser û Mesut Babat destbend kerd. Babat ame berdene merkezê Qilebanî.
